
U ZAGREBU ODRŽANA PREMIJERA DRUGE SEZONE HBO ORIGINAL SERIJE „ZMAJEVA KUĆA“

Zagreb, 18. lipnja 2024.

U Zagrebu je sinoć u predivnom ambijentu Ljetne pozornice Tuškanac održana premijera nove sezone HBO Original serije „Zmajeva kuća“ (House of the Dragon), koju možete gledati na Max streaming platformi, kao i na HBO kanalu ponedjeljkom u 20:00 h.

Premijera prve epizode druge sezone ove hvaljene serije okupila je brojne predstavnike medija, poznate osobe, glumce i influencere, među kojima su bili Tara Thaller i Mateo Cvenić, Amar Bukvić, Lara Vukušić, Nastasja Petrić, Dora Šarić, Lana Biželj, Saša Lozar, Tea Dujmić i mnogi drugi.

Westeros je na rubu krvavog građanskog rata između Zelenog i Crnog vijeća koji se bore za kralja Aegona, odnosno kraljicu Rhaenyru, a svaka strana vjeruje u svoje zakonito mjesto na Željeznom prijestolju. Temeljena na romanu „Vatra i krv“ Georgea R. R. Martina, serija je smještena 200 godina prije događaja iz „Igre prijestolja“, i otkriva priču o kući Targaryen.

Glumačku ekipu u drugoj sezoni čine Matt Smith, Emma D’Arcy, Olivia Cooke, Rhys Ifans, Steve Toussaint, Eve Best, Fabien Frankel, Matthew Needham, Sonoya Mizuno, Tom Glynn-Carney, Ewan Mitchell, Harry Collett, Bethany Antonia, Phoebe Campbell, Phia Saban i Jefferson Hall.  Novu glumačku ekipu druge sezone čine Abubakar Salim, Gayle Rankin, Freddie Fox, Simon Russell Beale, Clinton Liberty, Jamie Kenna, Kieran Bew, Tom Bennett, Tom Taylor i Vincent Regan.

Serija je obnovljena i za treću sezonu, a sukreatori i izvršni producenti su George R.R. Martin i Ryan Condal, izvršni producenti su Sara Hess, Alan Taylor, Melissa Bernstein, Kevin de la Noy, Loni Peristere i Vince Gerardis.

Prva sezona serije „Zmajeva kuća“, kao i sve sezone serije „Igra prijestolja“ dostupne su odmah na Max streaming platformi.

TRAILER:  https://youtu.be/LbfWn3qnkbA?si=rDmZsDuzH0DDt7Sg




O tvrtki Warner Bros. Discovery 
Warner Bros. Discovery (NASDAQ: WBD) je vodeća globalna tvrtka iz područja medija i zabave, koja stvara i distribuira najdiferenciraniji i najpotpuniji svjetski portfelj sadržaja i brendova na području televizije, filma i streaminga. Prisutni u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite http://www.wbd.com.

